《寄吴季良》
元代·黄玠

兰有馥兮，芷有芳。我怀伊人兮，惟吴之良。文武之道兮，一弛一张。

力有所俟兮，用有所藏。机不可以豫谋兮，变不可以豫量。

庶君子之明亮兮，感余心兮伥伥。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。